**LATIHAN PERIBAHASA 2 (10 MARKAH)**

**Arahan:** Pilih peribahasa yang paling sesuai daripada senarai yang diberikan di bawah ini bagi tiap-tiap keterangan yang bergaris bawah dalam teks yang berikut. Kemudian, tulis huruf jawapan pilihan kamu di Kertas Jawapan yang disediakan.

|  |  |
| --- | --- |
|  | ada kerak, adalah nasi |
|  | ada gula, adalah semut |
|  | air pun ada pasang surutnya |
|  | bagai menelan mestika embun |
|  | burung terbang dipipiskan lada |
|  | ditatang bagai minyak yang penuh |
|  | biar putih tulang, jangan putih mata |
|  | sesat di hujung jalan, balik ke pangkal jalan |
|  | di mana bumi dipijak, di situ langit dijunjung |
|  | diam-diam ubi berisi, diam-diam besi berkarat |

Kampung Wak Sirat telah digemparkan dengan berita yang amat menggembirakan. Salah seorang pemuda yang dahulunya berasal dari kampung itu telah mencipta nama sebagai seorang peniaga yang berjaya di persada dunia. Zulhilmi merupakan anak yang **(1)** \_\_\_\_\_\_\_\_\_ oleh kedua-dua ibu bapanya. Begitu juga dengan adik-adiknya yang sangat dikasihi dan dijaga dengan sempurna. Walaupun terpaksa merantau untuk berniaga di negara orang yang mempunyai adat resam dan undang-undang yang berlainan dari negara sendiri, Zulhilmi sentiasa berpegang pada pesanan orang tuanya bahawa **(2)** \_\_\_\_\_\_\_\_\_. Sejak kecil lagi, Zulhilmi dan adik-adiknya amat patuh dan selalu menerima nasihat **(3)** \_\_\_\_\_\_\_\_. Sebenarnya, Zulhilmi tidak mahu merantau dan ingin mengerjakan sawah bendang keluarganya. Namun, Zulhilmi telah dihina oleh keluarga Tok Penghulu yang kaya kerana berhajat melamar anaknya, Zahra. Inilah yang dikatakan **(4)** \_\_\_\_\_\_\_\_\_ kerana akibat penghinaan itu, Zulhilmi bertekad untuk membuktikan kebolehan dirinya. Dia mahu mempertahankan maruahnya seperti pepatah **(5)** \_\_\_\_\_\_\_\_\_\_. Oleh itu, dia rela bertungkus-lumus daripada menanggung malu akibat dihina Tok Penghulu.

Jawapan: F, I, D, A, G